<classify> Mchezo huo wa fainali wa kukata na shoka ulifanyika Viwanja vya Benki Kuu ya Tanzania BoT, tawi la Mwanza.Katika mchezo huo, Profile ilianza vyema kipindi cha kwanza kwa kuongoza kwa vikapu 18-3, huku nyota wake Shaaban Bobo na Fredrick Luyenze wakiisumbua mno ngome ya Planet.Hali iliendelea kuwa hivyo katika vipindi vingine vya mchezo, na mpaka mwamuzi anapuliza filimbi ya mwisho, Profile ikaibuka na ushindi wa vikapu 88-39,huku Shabaan Ally alifunga vikapu 30 na Lugina Laban akifunga vikapu 20.Profile alizawadiwa Kombe la Dhahabu huku wachezaji wakikabidhiwa vyetu kama ilivyokuwa kwa Planet ambao walipewa pia Kombe, lakini la Shaba. Ligi hiyo ilishirikisha timu tisa za Bugando Planet, Profile, Pasiansi, Dolphins, Butimba Spiders, Mwanza Eagles, Warriors, Heat, Chuo Kikuu cha Mtakatifu Augustino SAUT na Chuo Kikuu cha Sayansi ya Afya na Tiba cha Bugando.  <topic>: MICHEZO 